open-index/open-wikipedia-markdown huggingface dataset:
נלי בן אור

**נלי נחמה בן אור קלינס** (לבית **בן אור**; נולדה בשנת 1933) היא פסנתרנית ופרופסור למוזיקה. היא פרופסור בבית הספר גילדהול למוזיקה ודרמה של גילדהול בבריטניה, שם לימדה נגינה בפסנתר ואת שיטת אלכסנדר מאז 1975. היא ניצולת השואה.

## ביוגרפיה
בן אור נולדה בשנת 1933 למשפחה יהודית בלבוב, פולין (כיום אוקראינה).

במהלך מלחמת העולם השנייה והשואה, נכלאה משפחתה בגטו. אמה, אחותה ונלי נמלטו ללא אביה. כאשר השיגו זהויות מזויפות, היא הופרדה מאחותה, שהסתתרה ומצאה עבודה כעובדת בית. בן אור ואמה התחזו לרומיות קתוליות ונסעו לוורשה, שם עבדה אמה במשך שנה כמשרתת במשפחה נוצרית. לאחר שהחמיצו את רכבת הנוסעים האחרונה לוורשה, הם הושבו על ידי מנהל התחנה הגרמני ברכבת השמורה לקציני הוורמאכט. המשפחה בוורשה מימנה עבור בן אור שיעורי פסנתר יחד עם בתם לאחר ששמעו אותה מנגנת. מדי פעם, כאשר אנשים חשדו שהם יהודים, הם נאלצו להמשיך הלאה, אך הצליחו להימלט.

בן אור מוכרת כמובילה ביישום טכניקת אלכסנדר לנגינת פסנתר, תחום בו התמחתה יותר משלושים וחמש שנים. היא מעבירה כיתות אמן על הטכניקה לפסנתרנים במדינות רבות ברחבי העולם. בתקופת מגפת הקורונה עברה לשיעורים מרחוק.

היא הופיעה בקונצרטים ברחבי העולם, ברסיטלים, עם תזמורת ובמוזיקה קאמרית. בן אור הקליטה הקלטות מסחריות רבות, כולל עבור ה-BBC. הקלטות אלה מכסות מגוון רחב של מלחינים מהמאות ה-18 עד המאה ה-20.

כשעברה לאנגליה בשנת 1960, היא הכירה ונישאה לבעלה האנגלי ובהמשך עברה לנורת'ווד בלונדון.

בשנת 1999 הוקמה הקרן למלגות נלי בן אור, שפטרונה הוא סר קולין דייוויס.

בן אור מונתה לחברת מסדר האימפריה הבריטית (MBE) לשנת 2020 בזכות תרומתה להנחלת לשואה.

## קישורים חיצוניים

* 
 
* חייה, במילותיה שלה באירועי יום השואה בנורת'ווד
* בן אור, באתר בית הספר למוסיקה ולדרמה של גילדהול
* בן אור וטכניקת אלכסנדר

## הערות שוליים

קטגוריה:מוזיקאיות יהודיות
קטגוריה:חברים במסדר האימפריה הבריטית
קטגוריה:יהודים גליציאנים
קטגוריה:יהודיות גליציאניות
קטגוריה:מוזיקאים יהודים בריטים
קטגוריה:בריטים שנולדו ב-1933
קטגוריה:בריטיות שנולדו ב-1933
דוד (לוויין)

**דוד** היה מיזם לפיתוח והפעלת לוויין לחישה מרחוק של כדור הארץ. זהו שיתוף פעולה ישראלי-גרמני. השותפות הראשיות למיזם היו סוכנות החלל הישראלית (ISA) וסוכנות החלל הגרמנית (אז - DARA). ללוויין משימת צילום עם מטע"ד מצלמה מולטי-ספקטראלית. בשל קשיי מימון, הלוויין לא נבנה, והוא סיים פיתוח ראשוני בלבד, ופיתוח מלא של המצלמה הרב צבעית. פיתוח המצלמה והקונספט היו הבסיס למטע"ד של הלוויין הישראלי-צרפתי ונוס.

## משימת הלוויין
הלוויין דוד היה אמור לבצע חישה מרחוק עבור ניטור חקלאות, מעקב אחר מקורות מים ומחקר מדעי. מגובה של 670 ק"מ. מסלול הלוויין היה אמור להיות מסלול מסונכרן שמש בעל עקבה קרקעית חוזרת כל שלושה ימים.

הלוויין המתוכנן היה אמור להיות בעל מסה של כ-180 ק"ג, עם יכולת תמרון המספקת כיוון של 30 מעלות מנדיר. הפלטפורמה הייתה אמורה להתבסס על תתי מערכות שתוכננו ללוויינים SAFIR ו-BREMSAT. הלווין היה בעל יכולת בקרת הכוון תלת צירית, עם דיוק ידיעת ההכוון של 0.02 מעלות.

## המצלמה
המצלמה שנקראה MSRS (Multi-Spectral high Resolution Sensor) "מצלמה מולטי ספקטראלית בעלת רזולוציה גבוהה". המצלמה המתוכננת עם 12 ערוצים בתחום הנראה ובתחום האינפרה-אדום הקרוב (NIR). הרזולוציה המרחבית המתוכננת הייתה 5 מטר.
מגובה 670 ק"מ, העקבה הקרקעית היא בעלת SWATH של 30 ק"מ בנדיר.

המפתח המתוכנן (FOV) היא 2.6 מעלות בנדיר, וה-F# היה 8. המצלמה בנויה משלושה גלאי TDI, כל אחד עם 32 שורות של 6,000 פיקסלים.

המצלמה וכל שרשרת עיבוד התמונות ושידורן, נועדו להיות במשקל הנמוך מ-70 ק"ג, עם צריכת הספק של 130W. יכולת אגירה של עד 48Gbit, עם צילום של 140 תמונות ביממה. לצורך הורדת התמונות תוכנן רכיב שיורד בין 100/150 מגה ביט בשנייה.

ערוצי המצלמה המתוכננים היו:

## מהלך הפרויקט
סוכנות החלל הישראלית וסוכנות החלל הגרמנית החלו בבדיקת התכנות לקראת שיתוף פעולה בתחילת שנות ה-90. המערכת נקראה DIAMANT בצד הגרמני, ונועדה להיות מערך של לוויינים קטנים הנותנים ביצועים תכופים של חישה מרחוק ברזולוציה גבוהה עם המצלמה המפותחת. שלב א' של הפרויקט, שנקרא דוד, הושלם, והוכחה התכנות כלכלית.

בשנת 1993, פרסום בעיתונות הישראלית על שיתוף פעולה ישראלי-גרמני לפיתוח לוויין ריגול, עורר חשש בממשלת גרמניה על המשכת הפרויקט. בפברואר 2003 ציין יו"ר סוכנות החלל, יובל נאמן כי התקציבים הוקפאו. לאחר הקפאת התקציב אל-אופ וחברת OHB ניסו להשקיע כספי מו"פ ולפתח ביחד, יחד עם מענק של 2.3 מיליון יורו מתקציב מו"פ אירופאי, ותקציב נוסף מסוכנות החלל. עם זאת, לא היו מספיק כספים להשלמת הפרויקט.

מנכסי הפרויקט אל-אופ התקדמה עם פיתוח המצלמה. על בסיס הידע נמכרה מצלמה ללוויין KOMPSAT2, יחד עם רכיב שפותח ב-OHB לשידור התמונות לקרקע בקצב גבוה, והמצלמה המפותחת הוצגה גם בהמשך כבסיס למצלמות למכירה של אל-אופ.

מצלמת MSRS היוותה הבסיס למצלמת הלוויין הישראלי צרפתי ונוס.

## לקריאה נוספת

## הערות שוליים

קטגוריה:תוכנית החלל הישראלית
קטגוריה:לוויינים ישראליים
קטגוריה:ישראל: מיזמים שהוקפאו
2021 במוזיקה

בערך זה מצוינים אירועים בולטים שהתרחשו במהלך שנת 2021 ונוגעים לעולם המוזיקה.

## להקות שהוקמו
*  סילק סוניק
*  וילבור סוט

## להקות שהתפרקו
*  דאפט פאנק

## נפטרו
*  ג'רי מרסדן
*  אלכסי לייהו
*  טים בוגרט
*  סילביין סילביין
*  פיל ספקטור
*  צ'יק קוריאה
*  ג'יימס לוויין
* מיקיס תאודוראקיס
* ארז בר-נוי
* רם דע-עוז
* יגאל חרד
* פרידל טלר-בלום
* ליאור ייני
* איתמר יעוז-קסט
* שולמית לבנת
* סרג'יו נטרא
* עירית עמיאל
* אבי קורן
* מיה שביט
* נתן שחר
* שרה הרדינג, גירלז אלאוד (נולדה ב-1981)

## מצעדי להיטים בישראל
### המצעד השנתי של גלגלצ ו-וואלה

## פרסים מוזיקליים
### [[טקס פרסי גראמי ה-63]]
* הקלטת השנה: "Everything I Wanted" – בילי אייליש
* **[[פרס גראמי לאלבום השנה|אלבום השנה]]**: *"[[Folklore (אלבום של טיילור סוויפט)|Folklore]]"* – טיילור סוויפט
* **שיר השנה**: "I Can't Breathe" - H.E.R.
* **[[פרס גראמי לתגלית השנה|תגלית השנה]]**: מייגן די סטליון

### [[פרסי המוזיקה של בילבורד 2021|פרסי המוזיקה של בילבורד]]
* אמן השנה: דה ויקנד
* האמן החדש של השנה: פופ סמוק
* זמר השנה: דה ויקנד
* זמרת השנה: טיילור סוויפט
* להקת השנה: BTS

### [[פרסי הווידאו קליפים של MTV לשנת 2021|טקס פרסי הווידאו קליפים של MTV]]
* קליפ השנה: “Montero” של ליל נאס X.
* אמן/ית השנה: ג׳סטין ביבר

### [[אירוויזיון 2021|האירוויזיון ה-65]]
* **מקום 1**: מונסקין – "Zitti e buoni" 
* **מקום 2**: ברברה פראווי – "Voilà" 
* **מקום 3**: גיונס טירס – "Tout l'univers" 
* **מקום 4**: דאדי פרייר – "10 Years" 
* **מקום 5**: גו איי – "Shum" 

## קישורים חיצוניים

## הערות שוליים

קטגוריה:שנים במוזיקה
קטגוריה:2021 במוזיקה
Song 2

"**Song 2**" (בתרגום חופשי לעברית: "**שיר 2**") הוא שיר של להקת הרוק הבריטית בלר. השיר הוא השיר השני באלבום האולפן החמישי שלהם. "Song 2", שיצא ב-7 באפריל 1997, הגיע למקום השני במצעד הסינגלים הבריטי, מספר ארבע במצעדי ה-ARIA האוסטרלי, ולמספר שש במצעד השירים האלטרנטיביים של הבילבורד האמריקאי (שנקרא בעבר Modern Rock Track).

בפרסי הווידאו קליפים של MTV של 1997, "Song 2" היה מועמד לסרטון הקבוצתי הטוב ביותר, והסרטון האלטרנטיבי הטוב ביותר. בפרסי המוזיקה הבריטית לשנת 1998, השיר היה מועמד לסינגל הבריטי הטוב ביותר, ולסרטון הבריטי הטוב ביותר. בשנת 1998, מאזיני רדיו BBC 1 בחרו את "Song 2" והוא הגיע למקום ה-15 ברצועה הטובה ביותר בכל הזמנים. בשנת 2011, NME הציבה אותו במקום 79 ברשימת "150 הרצועות הטובות ביותר ב-15 השנים האחרונות".

השיר היה חלק מהפסקול של המשחק FIFA 98, דבר שתרם לפופולריות שלו.

## רקע
לדברי גראהם קוקסון, "Song 2" נועד להיות שיר בדיחה על חברת התקליטים שלהם. דיימון אלברן הקליט סקיצה אקוסטית של השיר שהייתה איטית יותר, והכיל את פזמון ה"Woo-hoo" הייחודי של השיר בצורת שריקה. לאחר מכן הציע קוקסון שיגבירו את המהירות ויבצעו את השיר בקול רם, כאשר קוקסון חיפש בכוונה צליל גיטרה חובבני. משם אמר קוקסון לאלברן לומר לחברת התקליטים שהם רוצים להוציא את השיר כסינגל כדי "להעיף לאנשי חברת התקליטים את הראש". להפתעת קוקסון, מנהלי חברת התקליטים הגיבו בחיוב. כשנשאל אם ללהקה יש מושג לגבי הפוטנציאל המסחרי של השיר, השיב קוקסון, "פשוט חשבנו שזה קיצוני מדי".

הרצועה זכתה במקור לכינוי "Song 2" כשם זמני שביטא את מיקום השיר ברשימת הרצועות, אך השם נשאר עד היום. אורכו של השיר הוא שתי דקות ושתי שניות, ובו שני בתים, שני פזמונים ואת ההוק בו אלברן צועק "וו-הו!" כשהבאס המעוות נכנס. זה השיר השני באלבום של Blur שכותרתו היא כשם הלהקה, כמו גם , והיה הסינגל השני שיצא מהאלבום הקודם.

כמה כותבים הצהירו כי השיר נועד להיות פרודיה על ז'אנר הגראנג', בעוד שאחרים טוענים כי מדובר בפרודיה על להיטי רדיו ותעשיית המוזיקה כשברקע מקהלת פאנק רוק (Punk rock).

## ביקורת
בבריטניה בעקבות הצלחת הסינגל של בלר "Beetlebum" הגיע השיר "Song 2" למקום השני במצעדים. השיר היה פופולרי גם בתחנות רדיו בארצות הברית; כתוצאה מכך הוא הגיע למקום 55 במצעד שירי הרדיו, למספר 6 במצעד הרוק המודרני של בילבורד, והשיר נשאר במקום זה במשך 26 שבועות והגיע למקום ה-25 במצעד המיינסטרים של רוק טראקס. השיר הגיע גם למקום השני בתחנת הרדיו של טריפל J לשנת 1997 באוסטרליה. השיר אינו אופייני לסגנון הקודם של בלר, אשר היה יותר פופי. האינטרו של השיר נקרא "הרגע הטוב ביותר" של גראהם קוקסון. ב-NME, השיר "Song 2" דורג במקום השני ברשימת סוף השנה של 20 הסינגלים המובילים של 1997.

## וידאו קליפ
הקליפ לשיר זה בוים על ידי סופי מולר, והוא כולל את הלהקה מנגנת בחדר קטן ומבודד כשמאחוריהם מגברים רועשים. במהלך הפזמון, עוצמת הרעש גורמת לחברי הלהקה לעוף ולהתנגש בקירות וברצפת החדר.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:בלר
קטגוריה:שירים באנגלית
קטגוריה:שירים על מוזיקה
טי. ג'יי. ויליאמס

**טי. ג'יי. ויליאמס** (באנגלית: **T. J. Williams**; נולד ב-26 באוקטובר 1994) הוא כדורסלן אמריקאי, המשחק בעמדת הרכז במכבי ראשון לציון.

## קריירה
בשלוש השנים הראשונות שלו באוניברסיטת נורת'איסטרן, היה ויליאמס שחקן רוטציה שלפניו שיחקו קווינסי פורד ודייוויד ווקר. בשנתו האחרונה, הוא נבחר לשחקן השנה של ה-CAA. ויליאמס הוביל את המחוז עם ממוצעים של 21.6 נקודות למשחק והיה השני בליגה בדקות למשחק עם 38.1. ב-16 בפברואר, ויליאמס קלע שיא קריירה של 33 נקודות בניצחון על אלופת העונה הסדירה, אוניברסיטת צפון קרוליינה ווילמינגטון.

בשנת 2017, לאחר שלא נבחר בדראפט ה-NBA, הצטרף ויליאמס לשארלוט הורנטס עבור מחנה האימונים שלהם, אך ב-13 באוקטובר הוא שוחרר מהקבוצה. עשרה ימים לאחר מכן, הוא חתם בגרינסבורו סווארם מליגת הפיתוח של ה-NBA. בקבוצה שיחק ויליאמס 37 משחקים, בהם העמיד ממוצעים של 8.8 נקודות, 2.5 ריבאונדים ו-2.8 אסיסטים ב-19.2 דקות.

ב-18 במאי 2018, חתם ויליאמס בסנטרוס דה אגואדה. שלושה ימים לאחר מכן, ויליאמס רשם שיא קריירה של 24 נקודות בהופעת הבכורה שלו, יחד עם 4 ריבאונדים ו-7 אסיסטים במהלך ההפסד 116–123 לקפיטנס דה ארסיבו.

ב-5 ביולי 2018, ויליאמס חתם לשנתיים במועדון הכדורסל אוסטנדה מהליגה הבלגית. ב-22 בינואר 2019, ויליאמס רשם שיא עונתי של 21 נקודות, ב-7 מ-14 מהשדה, יחד עם 3 ריבאונדים במהלך הניצחון 62–82 על מדי ביירוית. ב-49 משחקים בקבוצה, הוא העמיד ממוצעים של 11.3 נקודות, 2.3 ריבאונדים ו-2.8 אסיסטים למשחק. ויליאמס זכה עם קבוצתו באליפות בלגיה, כמו גם הגיעו לרבע גמר היורופקאפ, שם בסופו של דבר הודחו על ידי פלקנסטרו וארזה.

ב-8 ביולי 2019, חתם ויליאמס לעונה בהפועל באר שבע מהליגה הישראלית. ב-12 באוקטובר 2019, ויליאמס השווה את שיא הקריירה שלו עם 24 נקודות, כשהוא קולע ב-9 מ-15 מהשדה, יחד עם 4 אסיסטים במהלך ההפסד 69–75 למכבי ראשון לציון. הוא העמיד ממוצעים של 18.8 נקודות, 2.8 ריבאונדים ו-4.8 אסיסטים למשחק בליגה.

ב-10 באוגוסט 2020, ויליאמס חתם לעונה בונולי קרמונה מהליגה האיטלקית.

ב-8 באוגוסט 2021, ויליאמס חזר לישראל וחתם לשנתיים במכבי ראשון לציון.

## קישורים חיצוניים

## הערות שוליים

קטגוריה:אמריקאים ילידי טקסס
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת נורת'איסטרן
קטגוריה:כדורסלני גרינסבורו סווארם
קטגוריה:כדורסלני הפועל באר שבע
קטגוריה:כדורסלני מכבי ראשון לציון
קטגוריה:טקסס: כדורסלנים
קטגוריה:אמריקאים שנולדו ב-1994
יחסי איראן – סרי לנקה

**[[איראן]] ו[[סרי לנקה]]** מנהלות יחסים דיפלומטיים רשמיים מאז 1961.

## היסטוריה
היחסים הדיפלומטיים בין איראן לסרי לנקה (שכונתה בשנים אלו ציילון) החלו בשנת 1961 באמצעות שגרירות ציילון באסלאמאבאד. טהראן הקימה שגרירותה בקולומבו בשנת 1975. השגרירות של סרי לנקה עברה לטהראן בשנת 1990.

סרי לנקה הייתה המדינה האסייתית הראשונה שבה ביקר נשיא איראן מחמוד אחמדינז'אד לאחר בחירתו. ראש ממשלת סרי לנקה מהינדה ראג'פקסה דאג אף הוא לשפר את היחסים עם איראן.

## פיתוח
איראן סייעה במימון מספר פרויקטי פיתוח בסרי לנקה. בשנת 2010 האיראנים הסכימו לתרום 450–500 מיליון דולר עבור פרויקט הפיתוח הרב תכליתי שכלל תחנת כוח הידרואלקטרית של 90–100 מגה-ואט במחוז המרכז בסרי לנקה. איראן השקיעה גם בבתי הזיקוק לנפט במדינה והשקעותיה סייעו להכפיל את כושר הייצור של הנפט במקום. איראן השקיעה גם בחשמול הכפרים. פרויקטים אלה הפכו את איראן לתורמת הגדולה ביותר לסרי לנקה.

## צבא
במהלך מלחמת האזרחים בסרי לנקה, פנתה הממשלה המקומית לאיראן בבקשה לקבל הלוואות בריבית נמוכה כדי לרכוש מטוסי מעקב אלקטרוניים וכלי טיס בלתי מאוישים. איראן הסכימה בחשאי להנפיק את ההלוואה והזמינה גם מספר קצינים מסרי לנקה להתאמן באיראן. על הסיוע של איראן במלחמת האזרחים בסרי לנקה, אמר השר הסרי לנקאי ווימל וירוואנסה כי "איראן מעולם לא אכזבה אותנו, גם כאשר מדינות רבות אחרות בעולם סירבו לגבות אותנו. האי בכללותו אסיר תודה על יחס אחי זה".

## ראו גם
* יחסי החוץ של איראן

## הערות שוליים

קטגוריה:ערכים ללא קטגוריות פיזיות - יחסי חוץ
הילד היפה ביותר בעולם

**הילד היפה ביותר בעולם** (באנגלית: **The Most Beautiful Boy in the World**) הוא סרט דוקומנטרי שוודי. הסרט הוקרן לראשונה בפסטיבל הסרטים סאנדנס ב-29 בינואר 2021.

## עלילה

הסרט עוקב אחרי ביורן אנדרסן, שחקן קולנוע ומוזיקאי שוודי. הידוע בעיקר בזכות משחקו בסרטו של הבמאי האיטלקי לוקינו ויסקונטי "מוות בוונציה", המבוסס על הנובלה בעלת אותו שם מאת תומאס מאן.

בסרט, שיצא בשנת 1971, גילם אנדרסן ילד פולני יפה תואר, בו מתאהב הגיבור הראשי של הסרט, גוסטב פון אשנבאך (דירק בוגרד). הסרט הוצג בפסטיבל קאן, ואנדרסן הוכרז בעיתונות הבינלאומית כ"נער היפה ביותר בעולם".

בעת צילום הסרט "מוות בוונציה" היה אנדרסן בן 16 בלבד, והסרט התיעודי עוקב אחר חייו מאז, ואחר האופן השלילי בו התפתחו בשל הפיכתו לידוען בגיל צעיר כל כך.

שם הסרט נלקח מהכרזתו של ויסקונטי על אנדרסן בפרימיירת הסרט בלונדון.

## קבלה
הסרט הוקרן לראשונה בפסטיבל הסרטים סאנדנס ב-29 בינואר 2021. הוא היה מועמד לפרס חבר השופטים של הפסטיבל לסרט תיעודי.

הסרט זכה למספר גדול מאוד של סקירות ממגוון כלי תקשורת ברחבי העולם.

## קישורים חיצוניים
* 

* 
* 

## הערות שוליים

קטגוריה:סרטים באנגלית
קטגוריה:סרטי 2021
קטגוריה:סרטים תיעודיים
אולימפיאדת השחמט המקוונת 2021

**[[אולימפיאדת השחמט]] המקוונת 2021** היא אולימפיאדת השחמט המקוונת השנייה שאורגנה על ידי פיד"ה והתקיימה בפלטפורמה של אתר האינטרנט Chess.com.

האולימפיאדה נערכה בין 20 באוגוסט ל־15 בספטמבר 2021 בהשתתפות נבחרות מ־153 מדינות.
הנבחרות חולקו לארבעה דרגים בהתאם לתוצאות הנבחרות באולימפיאדת השחמט 2018 ובאולימפיאדת השחמט המקוונת 2020. כאשר משחקי כול דרג שוחקו לפני הדרג שמעליו ו־15 קבוצות העפילו לדרג הגבוה יותר, כך עד לדרג העליון. לאחר סיום משחקי הדרג העליון, העפילו שתי הנבחרות במקומות הראשונים בכול בית לפלייאוף עד לשלב הגמר.

כול נבחרת הורכבה מלפחות שישה שחמטאים, מתוכם לפחות שלוש נשים ושני שחקני נוער לפי הפירוט הבא: שתי נשים, נער ונערה (שנולדו לאחר 2001). נוסף על כך, כול קבוצה יכולה הייתה לכלול עד שישה מחליפים ומאמן.

## מבנה התחרות
### שלב הרמות
בכל רמה הנבחרות חולקו לבתים בני עשר נבחרות (מלבד רמה 4 בה הבתים היו בני 12 קבוצות). כול נבחרת שחקה נגד שאר הנבחרות מהבית שלה, ובסך הכל נגד תשע נבחרות (וברמה 4 מול 11 נבחרות). בכל סיבוב התקיימו שישה משחקים לפי הפירוט הבא: שניים כלליים, שניים בין נשים, אחד בין נערות, ואחד בין נערים.

### שלבי הפלייאוף
לפלייאוף העפילו שתי הנבחרות הראשונות מהבתים של רמה עילית.

## תוצאות התחרות
מקרא:
* בעמודות עם הכותרת המספרית מוצגות התוצאות מול הקבוצה שסיימה באותו מקום.
* TB1 – מספר הנקודות, כאשר ניצחון של הנבחרת הקנה שתי נקודות ותוצאת תיקו נקודה אחת
* TB2 – מספר הניצחונות של השחקנים הבודדים
* אם עדיין התקיים שוויון ב-TB1 וגם ב-TB2, חושבו רק התוצאות מול הקבוצות השוויון

### רמה 4
#### בית א

הערה: עקבות דיווח על הפרת כללי התחרות על ידי אחד מהשחמטאים של הונג קונג נקבע לו הפסד בכל המשחקים בהם שיחק, וכתוצאה מכך הונג קונג הדחה מהתחרות ובמקומה פיג'י עלתה לשלב הבא.

#### בית ב

הערה: בנבחרת סומליה אחד השחמטאים הפר את כללי התחרות ולכן כל משחקיו הסתיימו בהפסדו. שינוי זה לא השפיע על העולות.

#### בית ג

#### בית ד

הערה: בעקבות פרישת טג'יקיסטן, כף ורדה החליפה אותה.

#### בית ה

### רמה 3
#### בית א

#### בית ב

#### בית ג

#### בית ד

#### בית ה

### רמה 2
#### בית א

הערה: נבחרת הפיליפינים הודחה מהתחרות בשל הפרת הכללים ונבחרת אוסטרליה עלתה במקומה.

#### בית ב

#### בית ג

#### בית ד

#### בית ה

הערה: נבחרת אקוודור הודחה מהתחרות בשל הפרת הכללים, ונבחרת פרגוואי עלתה במקומה.

### רמה עילית
#### בית א

#### בית ב

#### בית ג

#### בית ד

### שלבי ההכרעה

## הרכב הנבחרות הזוכות

## נבחרת ישראל
נבחרת ישראל שדורגה בדרג ב', סיימה את הבית במקום הראשון וקודמה להמשך התחרות. ברמה עילית היא שיחקה בבית ג' והגיעה למקום הרביעי, ובעקבות זאת היא סיימה את התחרות.

חברי הנבחרת:
* תמיר נבאתי (2636)  +4, =1 -0
* איליה סמירין (2678)  +4, =1 -0
* יוליה שוויגר (2260)  +1, =3 -1
* מאשה קלינובה (2301)  +4, =1 -1
* יאיר פרחוב (2274) +2, =0, -2
* מישל קטקוב (1708) +4, =0, -1
* מקסים רודשטיין (2424)  +2, =2 -0
* מיכאל רויז (2544)  +4, =0 -0
* אולגה גוטמחר (2243)  +1, =0 -2
* מיכל להב (2018)  +4, =0 -1
* אור ברונשטיין (2233)  +4, =0 -0
* רונית לויטן (1734)  +0, =3 -1

## קישורים חיצוניים
* אתר רשמי 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:תחרויות שחמט ב-2021
קטגוריה:אינטרנט
יחסי איראן–קזחסטן

**יחסי איראן–קזחסטן** הם יחסי החוץ והקשרים הדיפלומטיים בין איראן לקזחסטן.

## סקירה כללית
היחסים הדיפלומטיים בין שתי המדינות החלו לאחר התפרקות ברית המועצות, ב-29 בינואר 1992. השגרירות הקזחית באיראן הוקמה בשנת 1993. במקביל, השגרירות האיראנית בקזחסטן הוקמה בשנת 1992 עם שתי קונסוליות שהוקמו בשנת 1992 ו-2012.

שתי המדינות חברות באומות המאוחדות ובארגון לשיתוף פעולה כלכלי. כמו כן, המדינות חתמו על למעלה מ-60 חוזים דיפלומטיים שונים. בנוסף על כל אלו, נשקלת גם האפשרות לבטל את הוויזה בין המדינות, ובכך להקל על התנועה ביניהן. ראש ממשלת קזחסטן הביע את כוונתו להרחיב את קשרי הסחר עם איראן, במהלך פגישתו עם שר החקלאות האיראני בשנת 2019, על פי "חדשות פארס".

## סחר
מחזור הסחר בין שתי המדינות גדל פי חמישה בשנים האחרונות מ-400 מיליון דולר ליותר מ-2 מיליארד דולר בשנת 2009. איראן מייבאת דגנים, מוצרי נפט ומתכות מקזחסטן. איראן שותפה בפרויקטים משותפים של נפט וגז, הכוללים בניית צינור המחבר בין קזחסטן, טורקמניסטן ואיראן (דרך המפרץ הפרסי), מה שיעניק לאסטנה גישה לשוקי אסיה. לקזחסטן יש אינטרסים מיוחדים בהשקעות איראניות בהנדסת מכונות, תשתיות, תחבורה ותקשורת.

אחד מן הגורמים המעודדים שיתוף פעולה בין המדינות הוא הים הכספי. כתוצאה מכך, ישנם שיתופי פעולה רבים הנוגעים לנפט הנמצא באזור. בנוסף על כך, בשנת 2010 נשקל חיזוק הקשר באמצעות פרויקטים של חקלאות ותחבורה (תחבורה אווירית ורכבות).

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ג'יילן אדמס

**ג'יילן ר. אדמס** (באנגלית: **Jalen R. Adams**; נולד ב-11 בדצמבר 1995) הוא כדורסלן אמריקאי המשחק בעמדות הרכז והקלע בהפועל חולון.

## קריירת מכללות
אדמס דורג במקום ה-30 במחזור הגיל שלו בתיכונים, לפני שהתחייב לאוניברסיטת קונטיקט. אדמס קלע שלשת ניצחון משלושת רבעי מגרש בניצחון בהארכה הרביעית על אוניברסיטת סינסינטי. בשנתו השנייה במכללה, אדמס העמיד ממוצעים של 14.4 נקודות ו-6.1 אסיסטים למשחק, והוביל את המכללה למאזן 16–17.

בשנתו השלישית, אדמס העמיד 18.1 נקודות, 4.2 ריבאונדים ו-4.7 אסיסטים בממוצע למשחק. בעונתו האחרונה, אדמס העמיד ממוצעים של 16.9 נקודות, 4.0 ריבאונדים ו-3.4 אסיסטים למשחק. בפברואר 2019 הוא נקע את ברכו הימנית במהלך ההפסד 63–81 לאוניברסיטת טמפל, וגמר את העונה.

אדמס ממוקם במקום ה-12 בקלעי כל הזמנים של המכללה, כשב-118 המשחקים ששיחק הוא קלע 1,657 נקודות.

## קריירה מקצוענית
בשנת 2019, לאחר שלא נבחר בדראפט ה-NBA, הצטרף אדמס לניו אורלינס פליקנס ושיחק בשורותיה במסגרת ליגת הקיץ של ה-NBA. לאחר מכן הוא חתם על חוזה לעשרה ימים בפליקנס, אך שוחרר ב-19 באוקטובר. ב-26 באוקטובר חתם בברמינגהאם סקוואדרון (ששמה שונה ב-2021 לאירי בייהוקס) מליגת הפיתוח של ה-NBA. ב-14 בינואר 2020 הוא רשם 33 נקודות, 5 אסיסטים, 3 ריבאונדים ו-2 חטיפות בהפסד 126–138 מול מיין רד קלאוס. בקבוצה העמיד ממוצעים של 19 נקודות ו-4 ריבאונדים למשחק.

ב-10 ביוני 2020 חתם בשאלון ריימס מהליגה הצרפתית. הוא נופה מהסגל לאחר שבועיים, כשמאמנו אמר עליו: "אינו מתאים ולא יתאים לדרג הבינוני באירופה".

ב-12 בינואר 2021 חתם באירי בייהוקס וחזר לקדנציה שנייה בקבוצה (לאחר ששינתה את שמה מברמינגהאם סקוואדרון). ב-22 באוגוסט חתם בהפועל ירושלים מליגת העל.

ב-15 באוקטובר 2022 חתם לשלושה חודשים במכבי תל אביב, בינואר הוארך חוזהו עד לסיום העונה, אך במרץ נפצע בכתפו והושבת עד לסיומה.

ב-27 ביולי 2023 חתם בטורק טלקום.

ב-23 ביולי 2024 חתם בהפועל חולון.

## קישורים חיצוניים

* 

## הערות שוליים

קטגוריה:אמריקאים ילידי מסצ'וסטס
קטגוריה:בוסטון: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת קונטיקט
קטגוריה:כדורסלני הפועל ירושלים
קטגוריה:כדורסלני מכבי תל אביב
קטגוריה:כדורסלני טורק טלקום
קטגוריה:כדורסלני הפועל חולון
קטגוריה:בוסטון: כדורסלנים
קטגוריה:אמריקאים שנולדו ב-1995
אליפות העולם באתלטיקה עד גיל 20

**אליפות העולם ב[[אתלטיקה]] עד גיל 20** היא תחרות שמאורגנת על ידי התאחדות האתלטיקה הבינלאומית (World Athletics). באליפות, שמתקיימת אחת לשנתיים, מתחרים אתלטים ואתלטיות עד גיל 20 (בני 19 ומטה ב-31 בדצמבר בשנת התחרות). בעת הקמתה הייתה ידועה התחרות כ**אליפות העולם באתלטיקה לנוער**, ובשנת 2015 שונה שמה לאליפות העולם באתלטיקה עד גיל 20.

כריס נלומס  מארצות הברית, זכה ב-4 מדליות זהב (אחת ב-1988 ושלוש ב-1990), יותר מכל אתלט אחר.

## האליפויות

## שיאניות המדליות
כולל האליפות ב-2022.

## אתלטים ישראלים זוכי מדליות

## קישורים חיצוניים

קטגוריה:תחרויות אתלטיקה
קטגוריה:תחרויות ספורט לנוער וצעירים
In Concert, Zürich, October 28, 1979

**In Concert, Zürich, October 28, 1979** הוא אלבום הופעה משותף של האמנים צ'יק קוריאה וגארי ברטון, שהוקלט בציריך ב-28 באוקטובר 1979, זהו אלבום הג'אז המשותף השלישי של הצמד, וכולל גרסאות חיות לשירים שהופיעו באלבומיהם הקודמים Crystal Silence ו-Duet.

## פרטים טכניים
האלבום הוקלט בהופעה חיה, כפי שמרמז השם "In Concert" ("בקונצרט") באולם "Limmathaus" שבעיר ציריך, שווייץ. האלבום יצא בשנת 1980 כתקליט כפול. מהדורת האלבום המקורית מכילה 10 רצועות באורך כולל של 79:59 דקות. שנים לאחר מכן יצא האלבום מחדש כתקליטור בודד ובתוך כך התקצר ל-8 רצועות באורך של 61:16.

בשנת 2009 יצאה ערכת 4 הדיסקים "Crystal Silence, The ECM Recordings 1972-79", המכילה את שלושת האלבומים המשותפים של ברטון וקוריאה: 'Crystal Silence' (1973), 'Duet (1979) והמהדורה המלאה של 'In Concert' (1980).

## רשימת רצועות

## פרסים
האלבום זכה בפרס גראמי לשנת 1982 על אלבום הג'אז הטוב ביותר.

## קישורים חיצוניים

## הערות שוליים

קטגוריה:צ'יק קוריאה
קטגוריה:אלבומי 1979
Eastside

"**Eastside**" (בעברית: **צד מזרחי**) הוא שיר של המפיק המוזיקלי האמריקאי בני בלנקו והזמרים האמריקאים הלסי וחאליד. השיר יצא ב-12 ביולי 2018 כסינגל הבכורה של בלנקו. הסינגל הופיע לראשונה במצעד הבילבורד הוט 100 ב-28 ביולי 2018, במקום 56, והגיע למקום ה-9 במצעד, והיה לשיר הראשון של בלנקו שהגיע לעשרת המקומות הראשונים במצעד והשיר העשירי שלו כפזמונאי שהגיע להישג זה. בנוסף, "Eastside" בילה שיא של 45 שבועות במצעד 40 שירי המיינסטרים של בילבורד. מחוץ לארצות הברית, "Eastside" הגיע למקום הראשון במצעדים בניו זילנד, אירלנד, סינגפור ובריטניה, והגיעה לעשירייה הפותחת במצעדים במספר מדינות נוספות, כולל אוסטרליה, קנדה, דנמרק ונורווגיה.

## תביעה בגין הפרת זכויות יוצרים
במאי 2021 הוגשה תביעה בגין הפרת זכויות יוצרים נגד בלנקו ופזמונאים אחרים של "Eastside" על ידי הלהקה אמריקן XO בטענה כי מוזיקת הגיטרה המהווה את הבסיס של "Eastside" הועתק משירם "Loveless" משנת 2015. התביעה מכילה השוואת אודיו של שני השירים מתנגנים בו זמנית, שלכאורה מראה את הדמיון בין המנגינה של "Eastside" לבין מוזיקת הגיטרה של "Loveless". 

## תרשימים

### מצעדים שבועיים

### מצעדי עשור

## תארים ונתוני מכירות

## קישורים חיצוניים

## הערות שוליים

קטגוריה:שירי 2018
קטגוריה:סינגלי בכורה מ-2018
קטגוריה:סינגלים מ-2018
קטגוריה:שירי בני בלנקו
קטגוריה:שירי הלסי
קטגוריה:שירי חאליד
קטגוריה:שירים באנגלית
קטגוריה:שירים שנכתבו על ידי בני בלנקו
קטגוריה:שירים שנכתבו על ידי הלסי
קטגוריה:שירים שנכתבו על ידי ניית'ן פרז
קטגוריה:שירים שנכתבו על ידי אד שירן
קטגוריה:שירים שהופקו על ידי בני בלנקו
קטגוריה:שירים שהופקו על ידי קשמיר קאט
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:שירי זהב בגרמניה
קטגוריה:שירי פלטינה בניו זילנד
קטגוריה:שירי פלטינה משולשת בממלכה המאוחדת
קטגוריה:שירי פלטינה מרובעת ומעלה בארצות הברית
קטגוריה:שירי פלטינה מרובעת ומעלה בקנדה
קטגוריה:שירי פלטינה מחומשת ומעלה באוסטרליה
קטגוריה:סינגלים בהוצאת אינטרסקופ רקורדס
פייטרו פלגרי

**פייטרו פלגרי** (באיטלקית: **Pietro Pellegri**; נולד ב-17 במרץ 2001) הוא כדורגלן איטלקי המשחק בעמדת החלוץ באמפולי ובנבחרת איטליה.

## קריירה
פלגרי נולד בגנואה שבאיטליה, ושיחק במחלקות הנוער של גנואה המקומית. הוא ערך את הופעת הבכורה שלו במדי הקבוצה הבוגרת ב-22 בדצמבר 2016, בגיל 15 שנים ו-280 ימים, והפך לשחקן הצעיר אי-פעם שמופיע בסרייה א', יחד עם שחקן העבר אמדיאו אמדיי (שעשה זאת בגיל זהה בשנת 1937). הוא גם הפך ליליד המאה ה-21 הראשון שמופיע בסרייה א'.

ב-28 במאי 2017 הוא כבש את שער הבכורה שלו בליגה, והפך לכובש השלישי הצעיר ביותר בהיסטוריה של הליגה, אחרי אמדיאו אמדיי וג'אני ריברה, ולשחקן הראשון שנולד במאה ה-21 וכובש בסרייה א'. ב-17 בספטמבר 2017, בגיל 16 שנים ו-184 ימים, פלגרי כבש צמד נגד לאציו, והפך לשחקן הראשון בליגות הבכירות שכובש צמד במשחק אחד בגיל 16.

ב-27 בינואר 2018 עבר פלגרי למונקו תמורת 25 מיליון אירו, ההעברה השנייה בגודלה לבן 16 (היחיד שעלה יותר בגיל 16 היה ויניסיוס ז'וניור, במעברו לריאל מדריד).

ב-16 בפברואר 2018 ערך את הופעת הבכורה שלו במועדון בניצחון 4–0 על דיז'ון, והפך לשחקן הצעיר אי-פעם שמופיע במדי הקבוצה, כשהוא שובר באחד עשר ימים את שיאו של קיליאן אמבפה. ב-26 באוגוסט 2018 הוא כבש את שער הבכורה שלו במועדון, והפך לשחקן הראשון שנולד במאה ה-21 וכובש בליג 1.

ב-25 באוגוסט 2021 הושאל לעונה אחת למילאן, עם אופציית רכישה ב-7 מיליון אירו ו-15% ממכירה עתידית.

ב-21 בינואר 2022 הושאל לחצי עונה לטורינו עם אופציה לרכישה. ב-16 באפריל כבש שער בכורה בקבוצה בתיקו 1–1 עם לאציו. ב-28 ביוני 2022 ניצלה טורינו את אופציית הרכישה, ורכשה את פלגרי תמורת כ-5 מיליון אירו.

ב-30 באוגוסט 2024 הושאל ביחד עם סאבה סזונוב אל אמפולי, כחלק מעסקה ששלחה את סבסטיאן ולוקייביץ' אל טורינו. 

### קריירת נבחרות
פלגרי נטל חלק מרכזי בכל הנבחרות הצעירות של איטליה, ובספטמבר 2018 זומן על ידי המאמן רוברטו מנצ'יני לצמד המשחקים נגד  ו במסגרת משחקי ליגת האומות 2018/2019.

הוא ערך את הופעת הבכורה שלו במדי הנבחרת הבוגרת ב-11 בנובמבר 2020, בניצחון 4–0 על  במשחק ידידות.

## קישורים חיצוניים

## הערות שוליים

קטגוריה:כדורגלנים איטלקים
קטגוריה:חלוצי כדורגל איטלקים
קטגוריה:כדורגלני גנואה
קטגוריה:כדורגלני מונקו
קטגוריה:כדורגלני מילאן
קטגוריה:כדורגלני טורינו
קטגוריה:כדורגלני אמפולי
קטגוריה:כדורגלני נבחרת איטליה
קטגוריה:ספורטאים איטלקים בצרפת
קטגוריה:איטלקים שנולדו ב-2001
יחסי איראן–קירגיזסטן

**יחסי איראן–קירגיזסטן** הם יחסי החוץ שבין קירגיזסטן לאיראן. יחסים אלו נחשבים לנינוחים יחסית.

## סחר
נכון לשנת 2019, היקף הסחר בין איראן לקירגיזסטן מסתכם ביותר מ-44 מיליון דולר. איראן מייצאת בעיקר בגדים, אגוזים, צבעים וריצוף לקירגיזסטן ומייבאת בשר, תבואה ופלדה.

שתי המדינות חתמו על הסכמים לשיתוף פעולה בתחומי התחבורה, המכס, הסחר והיחסים הכלכליים. איראן וקירגיזסטן משתפות פעולה גם בנוגע לתחומי החינוך, התרבות, הנסיעות, הכספים והמלחמה בפשע. שתי המדינות סוחרות בחקלאות ובפיננסים. בשנת 2008 השקיעה איראן בקירגיזסטן כ-200 מיליון אירו עבור מספר פרויקטים כלכליים. חברות איראניות השתתפו בבניית כביש מהיר המחבר בין בישקק לאוש. איראן וקירגיזסטן מייעדות להעלות את מחזור הסחר השנתי ל-100 מיליון דולר.

במשא ומתן שהתקיים במהלך ביקורו של אקילבק ז'פארוב באיראן ביולי 2012, הביעה איראן רצון להשקיע יותר ממיליארד דולר לפרויקטים קצרי טווח בקירגיזסטן ולמעלה מ-10 מיליארד דולר לפרויקטים ארוכי טווח. במהלך פגישה בין שר החוץ האיראני לסגן שר החוץ של קירגיזסטן בשנת 2019, פורסמה הכוונה להשיק טיסות בין שתי המדינות, על פי חדשות IFP.

## הערות שוליים

קטגוריה:ערכים ללא קטגוריות פיזיות - יחסי חוץ
על עצמות המתים

**על עצמות המתים** (בפולנית: **Prowadź swój pług przez kości umarłych** - "נהג את מחרשתך על עצמות המתים") הוא רומן מאת אולגה טוקרצ'וק שיצא לאור בפולין ב-2009.

הספר נכלל ברשימה הקצרה של פרס בוקר הבינלאומי ב-2019.

## שם הספר
הספר שואב את שמו מקטעי שירה של ויליאם בלייק הקרויים "משלי הגיהנום", הלקוחים מהיצירה נישואי העדן והשאול.

## תקציר העלילה
בכפר פולני נידח, על גבול פולין-צ'כיה, חיה אישה בודדה, ינינה שמה. היא טיפוס די מוזר שמתרחק מחברת בני האדם ומעדיף את חברת בעלי החיים. היו לה שני כלבים כחיות מחמד אך שניהם נעלמו. היא עבדה כמורה בבית ספר עד שפוטרה, וכעת מתפרנסת משמירה ותחזוקה במהלך החורף של בתים בכפר שבעליהם חוזרים לכפר רק בקיץ. את שעות הפנאי שלה היא מעבירה בעריכת מפות אסטרולוגיות ובתרגום שיריו של ויליאם בלייק.

ערב אחד, מתגלית גופתו של השכן שלה בביתו, לאחר שנחנק לכאורה מעצם של חיה. ינינה מוצאת בבית השכן תצלום שמזעזע אותה שתוכנו נחשף בפרק הלפני אחרון. ינינה לא אהבה את השכן שמת, כיוון שהיא מתנגדת לציד בעלי חיים. בכך נפתחת שרשרת מיתות מוזרות של כמה מתושבי הכפר המבודד. הממצאים מעוררים את חשדה של ינינה שמדובר ברציחות ושהקשר בין הקורבנות הוא היותם ציידים. היא מחליטה לחקור את העניין בדרכים לא קונבנציונליות (כולל עריכת מפות אסטרולוגיות למתים), וזאת כדי לסייע למשטרה, המתמהמהת בפענוח הפרשה. היא מתחילה להאמין שייתכן כי בעלי חיים אחראים לרציחות מתוך נקמה. היא כותבת למשטרה המקומית, המתעלמת מהתיאוריה שלה. מפקד המשטרה, שנקרא על ידי ינינה - המפקד - גם הוא צייד ומאוחר יותר נמצא מת ליד מכוניתו. מות המפקד מחזק את אמונתה של ינינה, אך אף אחד לא מאמין לה. כאשר ינינה נחקרת במשטרה כעדה לזירת הפשע, קצין אחד מאשים אותה בכך שהיא מעריכה את יכולות בעלי החיים יותר מבני אדם. ינינה אומרת להם שהיא מעריכה את שניהם באופן שווה.

אנטומולוג בשם בוריס - נקרא "בורוס" בפי ינינה, מגיע לכפר. הוא חוקר חיפושיות בסכנת הכחדה ומקווה לשכנע את ממשלת פולין להגן עליהן מפני הכחדה. ינינה אוהבת את בורוס ומאפשרת לו לעבור לגור איתה.

## עיבודים
הרומן עובד לקולנוע ב-2017. הסרט בשם **Spoor** (בפולנית: **Pokot**) שביימה הבמאית/תסריטאית הפולנית אניישקה הולנד  זכה בפרס אלפרד באואר (דוב הכסף)  בפסטיבל הסרטים הבינלאומי בברלין.

הספר הוקלט גם כספר שמע באנגלית בכמה גרסאות. ב-2019 יצאה גרסה בהקראת השחקנית הפולנייה ביאטה פושניאק  שזכתה בפרס AudioFile על ההקראה. וב-2020 גרסה בהקראת המתרגמת של הספר מפולנית לאנגלית, אנטוניה לויד-ג'ונס.

הספר עובד לתיאטרון על ידי יותם גוטל ועלה על במת תיאטרון תמונע ב-23.11.2024, בכיכובה של נעמי יואלי.

## תרגום
הספר תורגם לאנגלית ב-2019 ובעברית יצא לאור בהוצאת "אחוזת בית" ב־2021. תורגם גם לשוודית, הולנדית, ספרדית ועוד.

## קישורים חיצוניים
* הספר באתר הספרייה הלאומית
* 
* 
* אריק גלסנר: "הנאורות שכנגד: ספרה של זוכת הנובל כתוב במיומנות ומהנה לקריאה, אך עם זאת הוא מבטא את מה שבעייתי בצדקנות", *[[ידיעות אחרונות]]* 7 לילות 24 ספטמבר 2021
* 

## הערות שוליים

קטגוריה:ספרות פולנית
דיסקוגרפיה של אוליביה רודריגו

הזמרת-יוצרת האמריקאית אוליביה רודריגו הוציאה לאור שני אלבומי אולפן, שלושה מיני-אלבומים, עשרה סינגלים ועשרה וידאו קליפים. אחרי שחתמה על חוזה הקלטות עם החברות אינטרסקופ וגפן רקורדס בשנת 2020, היא הוציאה לאור את סינגל הבכורה שלה, "Drivers License" בחודש ינואר 2021, שהביא לה הכרה והצלחה בינלאומית. "Drivers License" הגיע למקום הראשון במצעד בילבורד הוט 100 בארצות הברית, שם נשאר 8 שבועות רצופים והגיע למקום הראשון ב־25 מדינות אחרות. מאוחר יותר הגיע השיר למעמד פלטינה מחומשת על ידי איגוד תעשיית ההקלטות האמריקאי, ולמעמד שונה של תוארי פלטינה במעל 10 מדינות אחרות.

רודריגו הוציאה את הסינגל השני שלה, "Deja Vu", בחודש אפריל 2021, והוא הגיע למקום השלישי במצעד הבילבורד הוט 100 והגיע למעמד פלטינה משולשת בארצות הברית, קנדה ואוסטרליה, ולמעמד פלטינה במספר מדינות נוספות. היא הוציאה את הסינגל השלישי שלה, "Good 4 U", שהפך להצלחה מסחרית. השיר היה לשני שלה שהגיע למקום הראשון בארצות הברית ואף הגיע למקום הראשון ב־23 מדינות נוספות. הסינגל הגיע למעמד פלטינה מרובעת בארצות הברית.

לאחר הצלחת שלושת הסינגלים הראשונים שלה, רודריגו הוציאה לאור את אלבום הבכורה שלה, Sour, בחודש מאי 2021 והוא הגיע למקום הראשון במצעד הבילבורד 200 היא הפכה לזמרת הראשונה והאמן הרביעי אי פעם ש־11 משיריו הגיעו ל־30 המקומות הפותחים של המצעד. האלבום היה לאחד האלבומים המצליחים של שנת 2021, ובילה 5 שבועות בראש המצעד והגיע לראש המצעדים ב-18 מדינות אחרות. האלבום זכה לשבחים רבים, ביניהם זכייה בפרס גראמי.

בשנת 2023, רודריגו הוציאה את הסינגלים, "Vampire" ו-"Bad Idea Right?" שהגיעו למקום הראשון והשביעי, בהתאמה, במצעד "בילבורד הוט 100". לאחר צאת הסינגלים, היא הוציאה את אלבומה השני,, *[[Guts]]*, שהגיע לראש מצעד "בילבורד 200", והסינגל השמיני שלה, "Get Him Back!", שהגיע למקום ה-11 במצעד "בילבורד הוט 100". בשנת 2024, רודריגו הוציאה את הסינגל העשירי שלה,"Obsessed" כחלק ממהדורת הדלוקס של אלבומההשני.

## אלבומים

### אלבומי אולפן

### אלבומי הופעה

### אלבומי אוסף

### פסקולים

## מיני אלבומים

## סינגלים

### סינגלים שיווקיים

## מיקומי שיא אחרים

## שירים שכתבה

## השתתפות באלבומים

## וידאו קליפים

## קישורים חיצוניים

## ביאורים

## הערות שוליים

רודריגו, אוליביה
דיסקוגרפיה
ג'יימס בוקנייט

**ג'יימס דייוויד בוּקנייט** (באנגלית: **James David Bouknight**; נולד ב-18 בספטמבר 2000) הוא כדורסלן אמריקאי, שמשחק בעמדת הקלע.

## קריירת מכללות
בוקנייט נולד וגדל בשכונת קראון הייטס שבברוקלין, ניו יורק. בשנת 2019 החל ללמוד באוניברסיטת קונטיקט, והצטרף לקבוצת הכדורסל שלה – "יוקון האסקיז". בעונת 2019/2020 רשם ממוצעים של 13.0 נקודות ו-4.1 ריבאונדים למשחק, ובעונה העוקבת הפך לשחקן המוביל של ההאסקיז, ושיפר את תפוקתו ל-18.7 נקודות ו-5.7 ריבאונדים למשחק. בסיום אותה עונה, בה נבחר לחמישיית העונה של מחוז ACC, עזב את ליגת המכללות לטובת התמודדות לבחירה בדראפט ה-NBA.

## קריירת משחק מקצועית
בדראפט ה-NBA 2021 נבחר בוקנייט על ידי שארלוט הורנטס, בבחירה ה-11.

## סטטיסטיקות הקריירה
### בעונה הסדירה של ה-NBA

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:ניו יורק: כדורסלנים
קטגוריה:כדורסלני אוניברסיטת קונטיקט
קטגוריה:בחירות דראפט של שארלוט הורנטס
קטגוריה:כדורסלני שארלוט הורנטס
קטגוריה:אמריקאים שנולדו ב-2000
ג'ושוע פרימו

**ג'ושוע לינקולן אלכסנדר פרימו** (באנגלית: **Joshua Lincoln Alexander Primo**; נולד ב-24 בדצמבר 2002) הוא כדורסלן קנדי, שמשחק בקבוצת לוס אנג'לס קליפרס מליגת ה-NBA, בעמדת הקלע.

## נעורים וקריירת מכללות
פרימו נולד וגדל בטורונטו שבקנדה. בשנת 2018 החל ללמוד ב"תיכון הנטינגטון" שבווירג'יניה המערבית, ושנתיים לאחר מכן חזר לטורונטו בכדי ללמוד ב"תיכון רויאל קראון".

באפריל 2020 החל ללמוד באוניברסיטת אלבמה, והצטרף לקבוצת הכדורסל שלה – "אלבמה קרימזון". בעונתו היחידה בקבוצה, 2020/2021, קלע 8.1 נקודות בכ-22 דקות בממוצע למשחק. בסיום אותה עונה עזב פרימו את ליגת המכללות, לטובת התמודדות לבחירה בדראפט ה-NBA.

## קריירת משחק מקצועית
פרימו, אשר פרשנים רבים צפו כי ייבחר במהלך הסיבוב השני של דראפט ה-NBA 2021, נבחר במפתיע כבר בבחירה ה-12, על ידי סן אנטוניו ספרס. בגיל 18 ו-217 ימים, היה פרימו השחקן הצעיר ביותר שנבחר בדראפט זה.

בתאריך 28 באוקטובר 2022 הודיעה קבוצת סן אנטוניו ספרס על שחרורו של פרימו מהקבוצה, לאחר שהתגלה כי נהג להטריד ולבצע מעשים מגונים במספר נשים שעבדו במועדון, כולל 9 פעמים בהם חשף את איבר מינו בפני פסיכולוגית שהתפטרה והחליטה לתבוע את המועדון. פרימו טען כי שוחרר כיוון שהוא מתמודד עם "התקפי חרדה נוראיים בשל טראומה אישית". הודעה זו באה לאחר שב-10 באוקטובר הודיעו על הארכת החוזה של פרימו לעונת .

## סטטיסטיקות הקריירה
### בעונה הסדירה של ה-NBA

## קישורים חיצוניים

## הערות שוליים

קטגוריה:כדורסלנים קנדים
קטגוריה:טורונטו: כדורסלנים
קטגוריה:כדורסלני אוניברסיטת אלבמה
קטגוריה:בחירות דראפט של סן אנטוניו ספרס
קטגוריה:כדורסלני סן אנטוניו ספרס
קטגוריה:ספורטאים קנדים בארצות הברית
קטגוריה:קנדים שנולדו ב-2002
פלטפורמת יונדאי E-GMP

**פלטפורמת יונדאי E-GMP** (באנגלית: **Hyundai E-GMP platform**) היא פלטפורמת רכב, שפותחה על ידי קבוצת יונדאי מוטור בשנת 2021 למכוניות חשמליות.

## הפלטפורמה
היא מיועדת לשימוש בדגמים החשמליים של יונדאי מוטור, קיה וג'נסיס מוטורס. הפלטפורמה מיועדת לשימוש במכוניות חשמליות הן סדאן והן קרוסאוברים. היא מתאימה גם למכונית ספורט עד לתאוצה של 3.6 שניות ומהירות של 260 קמ"ש. היא כוללת סוללת ליתיום-יון שתאפשר טעינה מלאה ומהירה בתוך 18 דקות, וטווח נסיעה מרבי של 500 ק"מ.

## דגמים המשתמשים בפלטפורמת E-GMP
### דגמים נוכחיים
* יונדאי איוניק 5 – משנת 2021.
* קיה EV3  – משנת 2024
* קיה EV6 – משנת 2021.
* ג'נסיס GV60 – משנת 2021.
* יונדאי איוניק 6 – מיולי 2022.
* יונדאי אלקסיו  – משנת 2025
* יונדאי איוניק 9 – משנת 2025
* קיה EV9 – משנת 2023

### דגמים עתידיים
* קיה EV4  (השקה מתוכננת ל-2026)
* יונדאי איוניק 3  (השקה מתוכננת ל-2026).

## קישורים חיצוניים

## הערות שוליים

קטגוריה:פלטפורמות רכב
+
דרוט

**דרוט** (בבלארוסית: **Друць**) הוא נהר בבלארוס, אחד מיובליו של הדנייפר.

אורכו של הנהר הוא 295 קילומטרים, ואגן הניקוז שלו הוא כ-5,020 קמ"ר.

בתחילתו, הוא מגיע לעיתים לרוחב של 1.5–2.5 קילומטרים.

הנהר עובר במחוז ויטבסק, מחוז מוהילב ומחוז הומל. ערים המרכזיות ששוכנות לגדותיו הן טולוצ'ין ורהצ'וב.

## קישורים חיצוניים

## הערות שוליים

קטגוריה:בלארוס: נהרות ונחלים
קטגוריה:יובלי הדנייפר
מחלף בייט

**מחלף בייט** הוא מחלף בירושלים, בסמוך לרמת בית הכרם ולבית החולים שערי צדק. המחלף (כמו גם הרחוב שתחילתו בהר הרצל וסופו בגבעת מרדכי) קרוי על שם שמואל (הנס) בייט, ומחבר את בית הכרם, ציר הרצוג וכביש בגין לכביש 16.

שמואל (הנס) בייט נולד בגרמניה. ב-1935 עלה ארצה והפך לעוזרה האישי של הנרייטה סאלד, המנהלת של עליית הנוער. עם מותה ב-1945 עמד בייט בראש הארגון. במסגרת עבודתו ביקר את הילדים במחנות העקורים באירופה, קלט אותם בארץ, טרח על שילובם בקיבוצים ובמושבים, היה אוזן קשבת לפניותיהם האישיות ודאג לקידומם המקצועי והאישי. ב-26 בדצמבר 1947 חזר מתל אביב לירושלים מנסיעת עבודה ברחבי הארץ. באזור לטרון הותקפה שיירת האוטובוסים בה נסע. בייט שלף אקדח וירה לעבר התוקפים. תוך כדי כך נפגע ונהרג. הוא נטמן בבית הקברות בהר הזיתים.

בניית המחלף נועדה למנוע את הפקקים בכניסה זו לעיר באמצעות מערכת מחלפים שתחבר את כביש 16 עם כביש בגין וציר הרצוג ללא רמזורים. התוכניות להקמת המחלף אושרו בינואר 2018 והעבודות החלו ביולי 2019.

במסגרת הפרויקט נחפרו צמד מנהרות באורך של כ־900 מטרים אשר יחברו את כביש 16 עם כביש בגין צפון ללא רמזורים וכן שני גשרי הולכי רגל (באורך 50 מטרים כל אחד). בנוסף על כך, המחלף יכיל חניון "חנה וסע" אשר יכלול 2,200 מקומות ב 7 קומות וכן חיבור לקו הירוק של הרכבת הקלה. העבודות מתבצעות על ידי החברות שפיר ופיצרוטי. במקביל נבנה גשר מעל העמק ליד הגן הבוטני אשר יקשר את כביש 16 ישירות עם ציר הרצוג. בעתיד תעבור גם מנהרה נוספת מתחת למנהרה שנבנתה אשר תמשיך את כביש 16 לכיוון תלפיות. 

ביוני 2021 קרס חלק מחניון בבית החולים שערי צדק. לאחר הקריסה נחשד כי החפירות להקמת המחלף הן אלו שגרמו לקריסה.

בסוף אוגוסט 2022 נפתח חלקו הראשון של המחלף עם פתיחת כביש 16, חלקו השני הכולל את החניון ואת החיבור עם כביש בגין עתיד להיפתח בשנת 2026. 

## הערות שוליים

בייט
בייט
מועדון הספורט אורחובו

[שמאל|ממוזער|[רוברט פולדה מעניק את גביע פולד לשחקני אורחובו, 22 באוקטובר 1912]]
ממוזער|קבוצת מורוזובצי, 1908
ממוזער|שחקני הקבוצה, 1912.
**מועדון הספורט אורחובו** (ברוסית: **Клуб спорта «Орехово»**, נודעה בכינוי "מורוזובצי"), בקיצור **KSO** הייתה קבוצת כדורגל רוסית שהוקמה בעיר אורחובו בפלך מוסקבה בשנת 1909 על ידי שני אחים מאנגליה, קלמנט והארי צ'ארנוק. הקבוצה התמודדה באליפות מוסקבה והייתה אחד המועדונים הראשונים שהוקמו באימפריה הרוסית. מקבוצה זו התפתחה בהמשך קבוצת זנאמיה טרודה.

## אצטדיון הקבוצה

הקבוצה מארחת את משחקיה באצטדיון זנאמיה טרודה הרב-תכליתי המכיל 2,500 מושבים. זהו אחד מאצטדיוני הכדורגל הוותיקים ברוסיה, בנייתו הושלמה בשנת 1912 והוא נחנך ב-7 באפריל 1914 במשחק שנערך בין קבוצת אורחובו לנבחרת אוניברסיטת לונדון.
## תארים
;אליפות מוסקבה
* זכייה (4): 1910, 1911, 1912, 1913

## הערות שוליים

קטגוריה:קבוצות כדורגל שהוקמו ב-1909
קטגוריה:קבוצות כדורגל רוסיות שהתפרקו
קטגוריה:האימפריה הרוסית: כדורגל
הרכבת התחתית של מינכן

**הרכבת התחתית במינכן** (בגרמנית: **U-Bahn München**, **או-באן מינכן**) היא מערכת הסעת המונים חשמלית בעיר מינכן, בוואריה שבגרמניה.

המונח או-באן הוא קיצור של "אונטרגרונדבאן" - "רכבת תחתית" בגרמנית.

המערכת נפתחה בשנת 1971 וכיום היא כוללת 100 תחנות בשמונה קווים שונים שאורכם הכולל הוא 103 ק"מ.

את המערכת מפעילה ומתחזקת חברת מונשנר ורקהרסגלסלשאפט (Münchner Verkehrsgesellschaft או בקיצור **MVG**).

## רשת הקווים

## כלים

## קישורים חיצוניים

* 

קטגוריה:מינכן: תחבורה
קטגוריה:גרמניה: רכבות תחתיות
יקיר העיר

בישראל, **יקיר העיר** הוא אות הוקרה עירוני, המוענק על ידי עירייה לתושבים ותיקים, שבלטו בעשייה הציבורית ובתרומה לקהילה. הענקת התואר מביעה את הערכת העיר, תושביה והעומדים בראשה לאנשים, אשר השקיעו מאמץ והשפיעו בעשייתם על התפתחות העיר וחיי הקהילה בה. אותות מקבילים קיימים במדינות אחרות, כגון הענקת מפתח לעיר או "Freedom of the City" בארצות דוברות האנגלית.

## קריטריונים
האות יוענק לתושבים המתגוררים בעיר, על פעילות ראויה לציון וייחודית שעיקרה בעיר, או לטובת העיר ותושביה או לכבודם.

כל תושב, ארגון או חבר מועצת העיר רשאי להגיש לעירייה המלצה למועמדות, כאשר לרוב מועמדים זכאים הם מעל גיל 65, שעיקר פעילותם הציבורית הייתה בעיר או למענה.
את מקבלי האות בוחרת ועדה שרוב חבריה הם חברי מועצת העיר בראשות ראש העירייה.
מרבית העיריות קובעות בתקנון תנאי סף לקבלת האות:
*האות יוענק לאדם יחיד (ולא לקבוצה או ארגון)
*תושב העיר בעת הגשת המועמדות והלאה
*מבוגר (למשל מעל גיל 65 בירושלים, 70 בתל אביב-יפו)
*מתגורר בעיר פרק זמן משמעותי. בחלק מהעיריות לא מוגדר זמן ובחלקן נקבע זמן מינימלי (למשל בחולון נדרשות 20 שנות מגורים ובגבעתיים 30 שנים).
עם זאת, יש לכך יוצאים מן הכלל, כגון האות שהוענק למרים בן-פורת ב-1982 והכרה בחסידי אומות העולם המתגוררים בעיר כיקיריה.

## הענקת האות
האות מוענק בטקס חגיגי במעמד ראש העיר, לרוב ביום סמלי, כגון יום העצמאות, יום ירושלים וכדומה. האות המוענק הוא תעודת כבוד מטעם העירייה ואותות נוספים כגון סיכת זהב. קיימים אותות נוספים: עיריית באר שבע למשל מעניקה מגילת קלף בה מפורטת עילת הענקת העיטור ומדליון בצורת סמל העיר. בנוסף, מוזמנים יקירי העיר לכל אירוע חגיגי פומבי, שמם נרשם בספר יקירי העיר והם מקבלים תו לחניה חינם.

האות עשוי להינתן באחד מתחומים הבאים כגון תעשייה, אדריכלות, חינוך, תרבות, אמנות וכו'.

אם זוכה האות נפטר לפני הענקת האות, יוענק האות לקרוב משפחתו.

## ראו גם
* יקיר באר שבע
* יקיר חיפה
* יקיר ירושלים
* יקיר העיר תל אביב-יפו

## קישורים חיצוניים

## הערות שוליים

*
רמת מרקהאם

ממוזער|מפת אזור רכס המלכה אליזבת.  רמת מרקהאם ממוקמת ברביע הרביעי מימין, בשורה התחתונה של רביעי המפה.
**רמת מרקהאם** או **מישור מרקהאם** (באנגלית: **Markham Plateau**) היא רמה מישורית ברכס המלכה אליזבת, חלק מרכס המלכה אלכסנדרה שבההרים הטראנס-אנטארקטיים, הממוקם באזור חוף שקלטון, של שטח חסות רוס, שבאנטארקטיקה.

הרמה משתרעת דרומה מהר מרקהאם.

אורכה של הרמה 19 קילומטרים.

הרמה קטנה בשטחה, אולם נישאת מעל סביבתה. גובהה של הרמה 3,558 מטרים מעל פני הים; רמת מרקהאם היא האתר ה-113 בגובהו באנטארקטיקה.

הרמה מפרידה בין הקרחונים הזורמים לכיוון מזרח - לבין הקרחונים הזורמים לכיוון מערב, שבחלק הצפוני של רכס המלכה אליזבת.

## היסטוריה
### גילוי ומיפוי הרמה

הרמה מופתה לראשונה על ידי הסקר הגאולוגי של ארצות הברית, בהתבסס על סקרי טלורומטר, ועל תצלומי אוויר שצולמו על ידי צי ארצות הברית בין השנים 1960– 1962.

### מקור השם

שמה של הרמה ניתן לה על ידי הוועדה המייעצת לשמות אנטארקטיים.

שמה של הרמה ניתן לה, בעת שניתן שמו של הר מרקהאם הסמוך לרמה.

הר מרקהאם נקרא על שמו של סר קלמנס מרקהאם, אשר, בהיותו נשיא החברה הגאוגרפית המלכותית, יזם ותכנן את משלחת דיסקברי, ובחר את רוברט פלקון סקוט כמפקד המשלחת.

## לקריאה נוספת

• M. G. Laird, G. D. Mansergh & J. M. A. Chappell (1971), **[https://www.tandfonline.com/doi/pdf/10.1080/00288306.1971.10421939 Geology of the Central Nimrod Glacier area, Antarctica]**, New Zealand Journal of Geology and Geophysics, 14:3, 427-468, DOI: 10.1080/00288306.1971.10421939

## קישורים חיצוניים
* רמת מרקהאם באתר הסקר הגאולוגי של ארצות הברית
* רמת מרקהאם באתר הגאזט האנטארקטי של ממשלת ניו זילנד
* רמת מרקהאם באתר הגאזט האנטארקטי של ממשלת אוסטרליה
* רמת מרקהאם באתר הגאזט האנטארקטי המשווה SCAR של ממשלת אוסטרליה
* רמת מרקהאם באתר mindat

## הערות שוליים

מרקהאם
מרקהאם
אלברטו דה קוסטה פריירה

**אלברטו דה קוסטה פריירה** (בפורטוגזית: **Alberto Da Costa Pereira**; 9 בנובמבר 1930 – 10 בדצמבר 1990) היה כדורגלן ומאמן פורטוגזי, ששיחק בעמדת השוער.

## קריירה
קוסטה פריירה נולד למשפחה אפריקאית-לבנה, בנקאלה מהמושבה הפורטוגזית מוזמביק, והמועדון בנפיקה הבחין בו כאשר שיחק בספורטינג לורנסו מרקס. ב-1954 חתם בבנפיקה ותפס את מקומו מיד, ערך 26 הופעות בעונתו הראשונה ב-1954/55 וזכה בה בליגה הפורטוגלית, אחת מתוך השמונה שזכה בהמשך הקריירה.

מחוץ לפורטוגל, קוסטה פריירה זכה פעמיים ברצף עם בנפיקה בגביע אירופה לאלופות בשנים 1961 ו-1962, והפסיד שני גמרים בשנים 1963 ו-1965. האחרון מביניהם היה נגד אינטר מילאנו בסן סירו, בו קבוצתו הפסידה 1–0 משער של שחקן היריבה ז'איר דה קוסטה. טעות של קוסטה פריירה הובילה לשער כאשר ז'איר בעט כדור שטוח לפינה הקרובה, תוך כדי שהוא מחליק על הדשא. קוסטה פריירה הגיע לכדור והיה צריך לקלוט אותו, אך הכדור חמק מתחת לידיו וחדר לרשת. סיכוייה של בנפיקה לחזור למשחק היו נמוכים ונפגעו עוד יותר במהלך המחצית השנייה, כשקוסטה פריירה נפצע ונאלץ לנטוש את השער. בהיעדר חילופים באותה התקופה, נאלץ בלם הקבוצה ז'רמאנו דה פיגיירדו להיכנס במקומו לשער. למשך יותר מ-30 דקות בנפיקה נאלצה לשחק עם עשרה שחקנים.

קוסטה פריירה פרש ממשחק ביוני 1967 כשהוא כמעט בן 38, הספיק לערוך במהלך הקריירה 358 הופעות רשמיות עבור בנפיקה. הוא נפטר בליסבון ב-25 באוקטובר 1990, בגיל 60.

### נבחרת פורטוגל
קוסטה פריירה ערך את הופעת הבכורה שלו במדי נבחרת פורטוגל ב-22 במאי 1955 בניצחון 1–3 על אנגליה בפורטו. הוא עמד בשער במסע המוקדמות המוצלח למונדיאל 1966, אך במונדיאל עצמו התעלם ממנו המאמן הברזילאי אוטו גלוריה, מאמן בנפיקה שלו לשעבר, עקב יכולת חלשה שהציג קוסטה פריירה והנבחרת סיימה בלעדיו במקום השלישי.

## תארים
;בנפיקה ליסבון
*אליפות פורטוגל (8): 1954/55, 1956/57, 1959/60, 1960/61, 1962/63, 1963/64, 1964/65, 1966/67
*הגביע הפורטוגלי (5): 1954/55, 1956/57, 1958/59, 1961/62, 1963/64
*גביע אירופה לאלופות (2): 1960/61, 1961/62
;אישיים
*הרכב השנה של מגזין וורלד סוקר: 1965

## קישורים חיצוניים

קטגוריה:כדורגלנים פורטוגזים
קטגוריה:שוערי כדורגל פורטוגזים
קטגוריה:כדורגלני בנפיקה ליסבון
קטגוריה:כדורגלני נבחרת פורטוגל
קטגוריה:מאמני כדורגל פורטוגזים
קטגוריה:ילידי 1929
קטגוריה:פורטוגזים שנפטרו ב-1990
הארכיון היהודי-אמריקאי

**מרכז ג'ייקוב ראדר מרקוס של הארכיון היהודי האמריקאי** (באנגלית: **The Jacob Rader Marcus Center of the American Jewish Archives**) הוא ארכיון אשר נוסד בשנת 1947, ומוקדש לתיעוד חיי הדת, הכלכלה, התרבות והחברה של יהדות ארצות הברית. מלבד הארכיון, פועל במרכז גם מרכז מחקר.

## היסטוריה
הארכיון היהודי האמריקאי (AJA) נוסד בשנת 1947 על ידי ד"ר ג'ייקוב ראדר מרקוס, פרופסור בהיברו יוניון קולג'. במשך למעלה מחצי מאה, הארכיון היהודי-אמריקאי שומר על חומרים הקשורים להיסטוריה היהודית-אמריקאית. ד"ר מרקוס ניהל את הארכיון היהודי האמריקאי במשך ארבעים ושמונה שנים עד מותו. לאחר מכן ה-AJA נקרא על שמו של מרכוס. ד"ר גארי פ. זולה, אחד מתלמידיו של מרקוס, הפך למנהל הכללי השני של הארכיון ב-1 ביולי 1998.

## אוספים
מרכז ג'ייקוב ראדר מרקוס הוא חטיבה אוטונומית למחצה של היברו יוניון קולג'. המרכז ממוקם בסינסינטי ומכיל למעלה מעשרה מיליון דפי תיעוד. הוא מכיל כמעט  של ארכיונים, כתבי יד, חומרי הדפסה, צילומים, קלטות שמע ווידאו, מיקרופילם וחומרים גניאלוגיים. ארבעת תחומי הליבה של איסוף העניין הם רישומים של אישים ומוסדות יהודים אמריקאים בעלי משמעות היסטורית; רישומי היהדות הרפורמית האמריקאית; רישומי הקהילות היהודיות האמריקאיות עם התמקדות מיוחדת ביהודי סינסינטי וכן רישומים של היברו יוניון קולג'.

## פרסומים
מרכז מרקוס מפרסם גם פרסום חצי שנתי, The American Jewish Archives Journal (AJAJ). הוא מתעד ומשמר את החיים היהודיים בארצות הברית באמצעות פרסום מאמרים ומסמכים שנכתבו על ידי היסטוריונים אקדמיים ועצמאים מרחבי העולם. כתבי העת זמינים גם באופן מקוון.

## תוכנית מלגות
בשנת 1977 הארכיון ייסד את תוכנית המלגות שלו, אשר נועדה להביא חוקרים לסינסינטי על מנת שישתמשו באוסף הייחודי של ה-AJA וכן לשמש במה לפרסומי החוקרים. כיום במסגרת המרכז פועלים כ-12 חוקרים מלגאים.

## אתר אינטרנט
אתר האינטרנט של המרכז מציג תערוכות מקוונות, משאבים חינוכיים, תוכניות שמע וויזואלי וקישורים לאוספים מוסדיים אחרים.

## קישורים חיצוניים
* 

## הערות שוליים

קטגוריה:יהדות ארצות הברית: ארגונים
קטגוריה:סינסינטי: מבנים
קטגוריה:ארצות הברית: ארכיונים
כבודו (סדרת טלוויזיה רוסית)

**כבודו** (ברוסית: **Ваша честь**) היא סדרת טלוויזיה רוסית בת 8 פרקים בכיכובו של אולג מנשיקוב, של רשת REN TV. הסדרה מהווה עיבוד רוסי לסדרת הטלוויזיה הישראלית בשם זה (2017–2019), שנוצרה על ידי רון ניניו ושלמה משיח. הסדרה הופקה עבור ספק שירותי הזרמת מדיה more.tv וערוץ REN TV הרוסי. פרק הבכורה שודר ב-2 בדצמבר 2021.

השופט בעל העקרונות ורב ההשפעה מיכאיל רומנוב, מגלה שבנו אנטון דרס רוכב אופנוע ונעלם מזירת הפשע. רומנוב מחליט ללא היסוס לקחת את בנו למשטרה: עליו להודות על חטאו ולהיענש. אבל מהר מאוד מתברר שרוכב האופנוע הוא בנו של אחד הפושעים המסוכנים בעיר, אותו שלח רומנוב אישית לכלא שנה קודם לכן. השופט מבין שהודאה בתאונה פירושה גזר דין מוות על בנו והוא מוכן לעשות הכל כדי להצילו.

## תקציר עלילה
מיכאיל רומנוב הוא שופט בבית המשפט המחוזי בעיר בפרימוריה. רומנוב מפורסם בדבקותו בעקרונות ובחוסר השחיתות: החוק והצדק בשבילו הם מעל לכל. יום אחד הוא מגלה שבנו אנטון בבעיה. בלי לשאול, הוא לקח מכונית ופגע בה ברוכב אופנוע ולאחר מכן נמלט ממקום הפשע. רומנוב מחליט בלי להסס לקחת את בנו למשטרה: עליו להודות ולהיענש. אך עד מהרה מתברר כי רוכב האופנוע הוא דניאל ראזין, בנו של אחד מראשי הפשיעה המסוכנים ביותר בעיר, שהוא שלח אישית לכלא לפני שנה. רומנוב מבין שהודאה בתאונה פירושה לדון את אנטון למוות בטוח. האם השופט יצליח להציל את בנו ואילו קורבנות הוא מוכן להקריב לשם כך?
## שחקנים ודמויות
* אולג מנשיקוב
* ולדיסלב מילר
* אלכסיי סרבריאקוב
* אולגה טומאיקינה
* דריה אורסוליאק
* רוסטיסלב ברשאואר

## הפקה
הסדרה הוכרזה לראשונה על ידי more.tv בשנת 2020, כאשר בתחילת 2021 אולג מנשיקוב לוהק לגלם את התפקיד הראשי. הצילומים החלו באפריל 2021 ונמשכו עד סוף יוני 2021 ונערכו בעיר מוסקבה.

## קישורים חיצוניים
* 

## הערות שוליים

קטגוריה:סדרות דרמה רוסיות
קטגוריה:סדרות מתח רוסיות
קטגוריה:סדרות טלוויזיה רוסיות שעלו לשידור בשנות ה-2020
קטגוריה:סדרות משפטיות רוסיות
קטגוריה:תוכניות טלוויזיה רוסיות המבוססות על פורמט ישראלי
סטורנין אלאגבה

**סטורנין אלאגבה** (בצרפתית: **Saturnin Allagbé**; נולד ב-22 בנובמבר 1993) הוא כדורגלן בניני המשחק בעמדת השוער בבוטב וראטסה.

## קריירה
אלאגבה, התחיל את הקריירה שלו בקבוצת הכדורגל קוטונו וכאשר הגיע לגיל 17, אלאגבה הצטרף לקבוצה הבוגרת.

בקיץ , אלאגבה הצטרף לשאמור ניור. רק ב-15 באפריל 2016, אלאגבה ערך את הופעת הבכורה שלו בקבוצה בניצחון 0-2 נגד רד סטאר. עם השנים, הפך אלאגבה לשוער הראשון של המועדון. בנובמבר , אלאגבה נפצע בקרסול ונעדר כחודשיים מהמועדון.

ב-2 באוקטובר 2020, אלאגבה חתם בדיז'ון מליגת העל הצרפתית, במדיה רשם 5 הופעות בליגה.

ב-22 ביולי 2021, אלאגבה הושאל לוואלנסיין עד לסיום העונה, אך חזר לדיז'ון ב-10 בינואר.

בקיץ  חתם בבוטב וראטסה מליגת העל הבולגרית.

## קריירה בינלאומית
ב-9 בפברואר 2011, אלאגבה ערך את הופעת הבכורה שלו בנבחרת בנין, בהפסד 3-2 ל.

נכלל בסגל הנבחרת לטורניר גביע אפריקה לאומות 2025.

## קישורים חיצוניים

## הערות שוליים

קטגוריה:כדורגלנים בנינים
קטגוריה:שוערי כדורגל בנינים
קטגוריה:כדורגלני שאמו ניור
קטגוריה:כדורגלני דיז'ון
קטגוריה:כדורגלני ואלנסיין
קטגוריה:כדורגלני נבחרת בנין
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2025
קטגוריה:ספורטאים זרים בבולגריה
קטגוריה:בנינים שנולדו ב-1993